Republica Moldova și Uniunea Europeană sunt pe cale să își aprofundeze cooperarea în domeniul apărării
Jurnal TV,
14 mai 2024 20:00
Republica Moldova și Uniunea Europeană sunt pe cale să își aprofundeze cooperarea în domeniul apărării la un nivel fără precedent. Potrivit unei propuneri a blocului comunitar, care urmează să fie aprobată săptămâna viitoare, Chișinăul va spori schimbul de informații, va efectua exerciții militare comune și va fi inclus în sistemul comun de achiziții de arme. „În baza acestui parteneriat, Republica Moldova și Uniunea Europeană vor purta anual dialoguri în domeniul securității și apărării”, a transmis Ministerul de Externe.
Citeşte toată ştirea
• • •
Alte ştiri de Jurnal TV
20:00
S-au infiltrat în mulțime în timpul protestelor organizate de fostul Partid Șor și au scos la iveală o schemă de „remunerare” a manifestanților cu sume de 400 de lei. Este vorba despre doi reporteri, angajați ai Ziarului de Gardă, care au fost audiați astăzi ca martori ai acuzării în dosarul de finanțare ilegală a partidelor, în care figurează deputatul Marina Tauber. Aceasta spune însă că nu știe despre ce sume este vorba, dar a specificat că Ilan Șor obișnuia să le ofere manifestanților bani „pentru apă și mâncare”.
20:00
Tatiana Răducanu, care a deținut concomitent funcția de membru al Comsiei Pre-Vetting și al Comisiei Vetting, a demisionat. Se întâmplă după ce în spațiul public a fost distribuită o scrisoare semnată de șefa Procuraturii Anticorupție, Veronica Dragalin, în care este menționat că Răducanu ar fi executat comenzile fugarului Veaceslav Platon și ale juristului Aureliu Colenco, avocat care reprezintă interesele lui Ilan Șor.
20:00
Cobza și meșteșugul de creare a acestui instrument ar putea fi incluse în lista patrimoniului Organizației Națiunilor pentru Educație, Știință și Cultură. Dosarul a fost livrat de curând către Comisia de specialitate UNESCO, au anunțat cercetători de la București și Chișinău.
20:00
Copiii de la Grădinița „Îngerașii” din satul Opaci învață să recicleze și să sorteze deșeurile în câteva tomberoane colorate, care au apărut în curtea instituției preșcolare. Inițiativa aparține unei educatoare, care a mobilizat mai multă lume din sat, transmit colegii noștri de la Studio-L.
20:00
Parlamentul georgian a aprobat astăzi, în a treia și ultima lectură, proiectul de lege privind „agenții străini”, care a declanșat săptămâni de proteste în masă, criticii văzându-l ca o amenințare la adresa libertăților democratice și a aspirațiilor țării de a adera la Uniunea Europeană. Mulțimea de manifestanți s-a adunat în fața parlamentului pentru a protesta din nou, cu o prezență puternică a poliției antirevolte la fața locului.
20:00
Republica Moldova și Uniunea Europeană sunt pe cale să își aprofundeze cooperarea în domeniul apărării la un nivel fără precedent. Potrivit unei propuneri a blocului comunitar, care urmează să fie aprobată săptămâna viitoare, Chișinăul va spori schimbul de informații, va efectua exerciții militare comune și va fi inclus în sistemul comun de achiziții de arme. „În baza acestui parteneriat, Republica Moldova și Uniunea Europeană vor purta anual dialoguri în domeniul securității și apărării”, a transmis Ministerul de Externe.
20:00
Banca Națională și-a revizuit în creștere prognoza inflației pentru anul 2024, cu 0,3 puncte procentuale și, respectiv, cu 0,1 puncte procentuale în 2025. „Pe termen mediu, rata inflației va oscila în proximitatea de 5%”, afirmă guvernatorul BNM, Anca Dragu.
20:00
Aproape 1700 de oamenii din o sută de mii au fost diagnosticați anul trecut cu două forme de cancer de piele. Acest număr este în creștere, iar specialiștii de la Institutul Oncologic atrag atenția că incidența este una alarmantă. Potrivit medicilor, cancerul de piele ar putea fi prevenit dacă cetățenii ar fi responsabili și ar ține cont de recomandările lor.
20:00
Secția chirurgie nou-născuți de la Institutul Mamei și Copilului a fost astăzi deschisă, după o lungă perioadă de reparație. Angajații spun că, anterior, încăperea era într-o stare dezastruoasă, chiar dacă medicii depuneau tot efortul pentru a o menține în ordine și pentru a respecta normele sanitare.
20:00
Legendarul covor roşu a fost derulat marţi dimineaţă pe treptele Palais des Festivals din Cannes, unde dispozitivul de securitate, „de aceeaşi factură” ca la ediţiile anterioare, este pregătit pentru sosirea starurilor, transmite AFP. Ediţia cu numărul 77 a Festivalului are loc între zilele de 14 şi 25 mai. În total, 22 de pelicule sunt în cursă anul acesta pentru La Palme d’or.
16:40
Producătorii de struguri, roșii, usturoi, mere, cireșe, prune și suc de struguri vor putea exporta încă un an fără taxe și restricții cantitative pe piața Uniunii Europene. Măsurile de liberalizare a comerțului vor intra în vigoare din 25 iulie, când expiră actualele măsuri de liberalizare. „Uniunea Europeană rămâne un partener solid”, au reacționat autoritățile de la Chișinău.
16:40
Un copil de patru ani din Chișinău a fost diagnosticat cu tetanos. Este o afecțiune gravă cauzată de bacterii, care se găsesc în sol, praf și pot intra în organism prin tăieturi, zgârieturi sau răni deschise. Copilul nu a fost vaccinat contra acestei maladii, a anunțat astăzi șeful Direcției asistență medicală și socială, Vladimir Bolocan.
16:40
A început pregătirea taberelor de vară din Chișinău și a celor din afara orașului. Pentru o bună odihnă a copiilor au fost alocate peste 35 de milioane de lei, a declarat astăzi șeful adjunct al Direcției generale educație, tineret și sport, Andrei Pavaloi. Potrivit responsabililor de la Primărie, în acest an, la taberele de odihnă sunt așteptați în jur de zece mii de copii.
16:30
Şeful diplomaţiei americane, Antony Blinken, a sosit marţi dimineaţă la Kiev. Este o vizită surpriză, care ar trebui să-i liniştească pe ucraineni cu privire la sprijinul continuu al Statelor Unite într-un moment, în care Rusia desfăşoară o ofensivă în regiunea Harkov, transmite AFP. Potrivit Statului Major ucrainean, trupele Kievului au respins în total 13 atacuri ruseşti în nordul regiunii Harkov, în ultimele 24 de ore.
16:30
Cancelarul german Olaf Scholz cere Europei să-și intensifice ajutorul militar acordat Ucrainei, în special sistemele de apărare aeriană. „Vom sprijini Ucraina atât timp cât va fi nevoie”, a declarat Scholz într-o conferinţă de presă, la Stockholm. Germania, care a anunţat în aprilie că trimite Kievului un sistem suplimentar de apărare antiaeriană „Patriot”, îşi îndeamnă aliaţii europeni să îi urmeze exemplul.
16:30
Seria ieftinirilor la pompă continuă. Agenția Națională pentru Reglementare în Energetică a anunțat prețurile plafon pentru miercuri, 15 mai.
21:40
Prezentat de Vlada Tomescu
21:40
Spaniolul Jorge Martin (Ducati-Pramac), liderul Campionatului Mondial la clasa MotoGP, a câştigat duminică Marele Premiu al Franţei, a cincea etapă a sezonului, în faţa spaniolului Marc Marquez (Ducati-Gresini). Câştigătorul ultimelor două ediţii ale Campionatului Mondial, italianul Francesco Bagnaia (Ducati), a completat podiumul. La general, Martin şi-a consolidat poziţia de lider şi are un avans de 38 de puncte faţă de Bagnaia, care este pe locul 2, şi de 40 de puncte faţă de Marquez, ce a urcat pe poziţia a treia.
21:30
Păstrează tradițiile locului și aduc bucurii în sufletele oamenilor prin interpretarea cântecelor și romanțelor tematice. Vorbim despre membrii ansamblul „Ţărăncuţele” din satul Sofia, raionul Drochia, care reunește artiști cu vârste cuprinse între 60 și 80 de ani. Seniorii promovează cultura și folclorul național la fiecare eveniment la care participă.
21:30
Prezentat de Vasile Luchianu
20:40
Mii de chișinăuieni, care au mers astăzi la cimitirele din sate, s-au pomenit cu dificultăți la revenirea în capitală. Pe drumurile de acces în oraș s-au format ambuteiaje infernale. Poliția a atestat flux sporit de transport mai ales pe traseul R6 Orhei - Peresecina - Ratuș - Măgdăcești.
20:40
Cetățenii moldoveni în privința cărora sunt aplicate sancțiuni internaționale ar putea fi trași la răspundere penală și ar putea fi lipsiți de cetățenie. Asta prevede amendamentul la legea „privind aplicarea măsurilor restrictive internaționale”, care va fi examinat în ședința plenară a Parlamentului de joi, 16 mai, notează Radio Europa Liberă Moldova.
20:40
Ministerul Afacerilor Externe al României a publicat lista celor 52 de secții de votare care vor fi deschise pe teritoriul Republicii Moldova pentru alegerile europarlamentare de peste Prut. Astfel, cetățenii români cu drept de vot se vor putea prezenta la urne pe 9 iunie, pentru a-și alege reprezentanții în Parlamentul European.
20:40
Bilanțul deceselor în urma inundațiilor din Brazilia a urcat la 143, a anunțat autoritatea locală în domeniul protecției civile, în timp ce ploile continuă. Guvernul federal a promis săptămâna aceasta aproximativ zece miliarde de dolari pentru reconstrucțiile necesare în statul Rio Grande do Sul, care se confruntă cu cel mai grav dezastru climatic, scrie France 24.
20:40
Primele incendii majore din acest sezon s-au extins la aproximativ zece mii de hectare în vestul Canadei. Autoritățile au emis ordin de evacuare pentru o comunitate din Columbia Britanică și au avertizat cu privire la poluarea aerului în unele provincii, scrie Reuters.
20:40
Alertă în Indonezia, după ce vulcanul Ibu a erupt și a aruncat în atmosferă o coloană uriașă de cenușă de circa cinci kilometri înălțime. Autoritățile le-au recomandat oamenilor să poarte măști și ochelari atunci când nu se află în locuințe, scrie News.ro.
18:40
Premieră pe piața muncii din Republica Moldova. Într-o singură lună, au fost angajate mai multe persoane decât numărul șomerilor care primesc ajutor social. Pe parcursul lunii trecute, Agenția Națională pentru Ocuparea Forței de Muncă a facilitat găsirea unei slujbe pentru 1.947 de persoane. În aceeași perioadă, 1.914 șomeri au primit ajutor social, cu peste 9.700 mai puțini comparativ cu luna aprilie a anului trecut.
18:30
Veste bună pentru toți cetățenii români. Aceștia ar putea călători în Statele Unite fără vize, din toamnă. Declarația a fost făcută de prim-ministrul României, Marcel Ciolacu, pentru un post de televiziune de la București. Potrivit oficialului, cel târziu în luna octombrie, Statele Unite vor ridica regimul de vize pentru România.
18:30
Armata ucraineană a recunoscut că Rusia înregistrează „succese tactice” în regiunea Harkov, unde Moscova a lansat o nouă ofensivă, după ce a fost silită să se retragă în toamna anului 2022. Rușii spun că au reușit să cucerească nouă sate din apropierea frontierei în cadrul operațiunii lansate vineri. Mii de civili au fost evacuați, inclusiv din orașul Vovciansk, care este lovit de artileria și aviația rusă. Noua înaintare a Mosovei a readus temerea printre ucrainenei privind tentativele de asediere sau cucerire a orașului Harkov, al doilea ca mărime din țară.
18:30
Noi proteste la Tbilisi împotriva controversatului proiect de lege „privind influența străină”. Manifestanții s-au adunat în noaptea de duminică spre luni, în fața Parlamentului georgian, pentru a-i împiedica pe deputații partidului de guvernământ să intre în clădire și să înceapă procedura de vot. Poliția georgiană a aplicat forța împotriva protestatarilor și a reținut cel puțin 20 de persoane, transmite serviciul georgian al Europei Libere. Printre cei reținuți este și un cetățean al Republicii Moldova. Informația a fost confirmată de Ministerul de Externe de la Chișinău.
18:30
Peste 2500 de pachete cu țigări fără acte de proveniență au fost depistate și confiscate de polițiști în apropiere de orașul Briceni. Produsele de tutungerie erau transportate în mașina unui bărbatul de 45 de ani. Fiind oprit pentru verificări, acesta nu a putut explica proveniența lotului de țigări și scopul transportării. Poliția a pornit o anchetă.
18:20
Forfotă mare a fost astăzi prin cimitire. Cu pomeni, flori, dar și diferite bucate, mii de oameni au mers astăzi la mormintele răposaților pentru a-și aduce aminte de cei care le-au fost dragi. „Această zi este pentru cei care nu sunt printre noi, iar nouă nu ne rămânem decât să ne aducem aminte de ei”, ne-au spus oamenii care au venit la Cimitirul „Sfântul Lazăr” din capitală.
18:20
Și la Soroca a fost forfotă prin cimitir. Mulți dintre cei care au venit să-și pomenească apropiații şi-au umplut genţile cu mâncare, băutură, pomeni şi au venit dis-de-dimineaţă la locurile de veci. Oamenii au așezat printre morminte carne de somon, fructe exotice, torturi şi diverse băuturi tari. Unii dintre ei spun că, în acest an, au cheltuit mai puțini bani pentru pomeni. Chiar și așa, au recunoscut că au scos din buzunare sute de dolari pentru daruri și bucate.
Mai mult de 2 zile în urmă
19:50
Secția anestezie și terapie intensivă a Spitalului clinic Bălți a fost renovată complet, în conformitate cu standardele europene. Medicii folosesc acum 20 de aparate pentru respirație mecanică, pe care nu le aveau când era mare nevoie, în timpul pandemiei COVID-19. Proiectul total de renovare a costat 29 de milioane de lei, au aflat colegii de la TV Nord.
19:50
Sectorul vitivinicol merită o atenție sporită. Producția vinului este în scădere, în ultimii patru ani - în 2023 au fost produse doar 155 de milioane de litri, afirmă expertul economic Veaceslav Ioniță în comentariul său săptămânal.
19:50
Un autobuz cu circa 20 de pasageri a căzut astăzi în râul Moika, în centrul oraşului St. Petersburg. Trei persoane și-au pierdut viața, iar alte şase au fost spitalizate, scrie presa rusă. Șoferul a fost reținut.
19:50
Prezentat de Vlada Tomescu
19:40
Mai mulți tineri cu nevoi speciale și-au demonstrat talentul actoricesc într-un spectacol, pe scena Teatrului „Anton Cehov” din Chișinău. Sala a fost arhiplină - s-a jucat muzicalul „Pe urmele muzicanților din Bremen”, un eveniment organizat de Fundația „Plaiul Soarelui”.
17:50
Batalionul 22 de menținere a păcii a sărbătorit cea de-a 25-a aniversare de la crearea unității. Cu această ocazie, peste 100 de militari au participat la o ceremonie festivă. Cei care au mers în misiuni internaționale de menținere a păcii au fost premiați cu diplome și distincții pentru curaj, devotament și muncă asiduă. La eveniment a fost prezent și ministrul Apărării, Anatolie Nosatîi.
17:50
Veste bună pentru șoferi. În următoarele patru zile, vor avea parte de prețuri mai mici la carburanți.
17:50
Sute de moldoveni au venit acasă pentru o scurtă perioadă, la sărbătorile pascale, și acum pleacă înapoi, la locul de muncă sau de trai permanent. Plecarea e inevitabilă, iar emoția despărțirii e greu de suportat. Echipa noastră de filmare a surprins astfel de momente la Aeroportul internațional Chișinău.
17:50
Vă mai aduceți aminte de gluma din vara trecută, cu cireșele? Cea cu schimbul - dau un kilogram de cireșe pe o mașină... În acest an poanta ar putea fi repetată. Mulți oameni așteaptă să se bucure de dulcele fructului și iată, acestea au apărut în vânzare. Cât costă un kilogram de cireșe, numite „de mai”, aflăm de la Maria Rusnac.
17:50
Prezentat de Vasile Luchianu
16:10
O grădiniță din Cahul este de mai mult de doi ani modelul unei instituții moderne, care întrunește toate condițiile necesare. Grădinița, una dintre cele mai mari din oraș, a devenit eficientă și din punct de vedere energetic. Acoperișul a fost schimbat, iar pereții - termoizolați. Instituția preșcolară a fost dotată și cu echipament didactic performant. Totul - datorită Uniunii Europene, care a contribuit cu circa 45% din costul total al lucrărilor.
16:10
Unsprezece persoane au fost rănite, iar patru dintre acestea au ajuns în stare gravă la spital, după ce un avion, cu 78 de pasageri la bord, a ieșit joi de pe pistă în timpul decolării. Accidentul s-a produs pe aeroportul din Dakar, capitala Senegalului. Aerogara a fost închisă pentru mai multe ore, relatează AFP şi Reuters.
16:10
Astăzi, la Chișinău, a fost lansat proiectul „Facilitarea unei Tranziții Verzi Incluzive în Republica Moldova”. Cu ajutorul partenerilor externi, țara noastră își propune să pună prioritate pe energia regenerabilă și să identifice soluții pentru reducerea emisiei gazelor cu efect de seră. Proiectul este implementat de Programul Națiunilor Unite pentru Dezvoltare, cu sprijinul Uniunii Europene.
16:10
Prezentat de Călin Jucovschi
16:00
Au rămas zile numărate până la examenele de Bacalaureat, așa că elevii sunt în febra pregătirilor. Unii dintre ei studiază singuri după ore, iar alții merg la lecții suplimentare. Cererea pentru astfel de meditații a crescut în ultimele luni, spun profesorii.
16:00
Lupta cu orice boală este și mai grea, dacă rămâi singur în această confruntare. Așa s-a întâmplat cu Ecaterina Ciobanu, din Ialoveni, mamă a patru copii, care a fost recent diagnosticată cu cancer la glanda tiroidă. Pentru a ieși învingătoare, Ecaterina are nevoie de sprijin consistent, dat familia e neputincioasă în fața acestor provocări.